এক্সপ্রেম ডেস্ক ॥ পরমাণূ শক্তিধর ভারত ও পাকিস্তানের মধ্যে উত্তেজনার পারদ চরমে উঠেছে। সীমান্তে দুই দেশের সৈন্য মোতায়েন, বিমানবন্দর-যুদ্ধ বিমান প্রস্তুত রাখা এবং পরমাণূ অস্ত্র ব্যবহারের পাল্টাপাল্টি হুমকির ঘটনায় কার্যত ভারত-পাকিস্তান যুদ্ধের দামামা বাজছে। পরিস্থিতি এখন এমন পর্যায়ে পৌঁছেছে যে কোন সময় যুদ্ধ বেঁধে যেতে পারে চির বৈরী দু’দেশের মধ্যে। পাকিস্তান ও ভারতীয় সংবাদ মাধ্যমের খবর, ভারতের সামরিক বাহিনী পাকিস্তানের সীমান্তের ঘাঁটিগুলোতে অবস্থান, দুই দিনে পাকিস্তানের অভ্যন্তরে ঢুকে ২১ পাকিস্তানিকে হত্যা, যুদ্ধ বিমান ও অস্ত্র বহনকারী বিমান পাকিস্তান সীমান্তের ঘাঁটিতে নেয়া এবং তিন বাহিনীর প্রধানদেন নিয়ে প্রধানমন্ত্রী নরেন্দ্র মোদির দুই ঘন্টা ‘যুদ্ধরুমে’ গোপন বৈঠকের পর ভারত যেকোনো মুহূর্তে পাকিস্তানে হামলা চালাতে পারে বলে আশঙ্কা তৈরি হয়েছে। পাশাপাশি পাকিস্তানের সামরিক মহড়া, বিমান বাহিনীর ...